
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

/ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 469 

24 Ιουνίου 1999 


ΔΙΑΤΑΓΜΑΤΑ 

Έγκριση πολεοδομικής μελέτης τμημάτων των πολεοδο- 
μικών ενοτήτων 1 και 2 της κοινότητας Ανθούσας (Ν. 
Αττικής) και τροποποίηση του εγκεκριμένου ρυμοτο¬ 
μικού σχεδίου σε συνεχόμενη περιοχή. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5 και 6), 7 (παρ. 
1,2και 4)του Ν. 1337/1983 «Επέκταση τωνπολεοδομικών 
σχεδίων, οικιστική ανάπτυξη και σχετικές ρυθμίσεις» (Α' 
33) όπως το άρθρο 6 τροποποιήθηκε με την παρ. 2 του άρ- 
θρουβτου Ν. 1512/1985 «Τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και 
θεμάτων του Ταμείου Νομικών» (Α'4). 

2. Τις διατάξεις των άρθρων 3 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α' 228) όπως με¬ 
ταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 3, 6 (παρ. 1), 7, 8, 9 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός κτηματολογίου και Χαρτο¬ 
γραφήσεων Ελλάδας «ΟΚΧΕ» και άλλες σχετικές διατά¬ 
ξεις» (Α' 141) και το άρθρο 1 (παρ. 3 και 4) του Ν. 
1772/1988 «Τροποποίηση διατάξεων του Ν. 1577/1985 
«ΓΟΚ» και άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1588/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 

5. Την 75710/3903/1987 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων 
Έργων και του Υφυπουργού Γεωργίας «Έγκριση Γενικού 
Πολεοδομικού Σχεδίου (Γ.Π.Σ.) κοινότητας Ανθούσας (Ν. 
Αττικής)» (Δ' 1183). 

6. Την 68548/5342/1990 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτη¬ 
ρισμός ως πυκνοδομημένων τμημάτων των πολεοδομι¬ 
κών ενοτήτων 1 και 2 της κοινότητας Ανθούσας (Ν. Αττι¬ 
κής». 

7. Την 68547/5341/1990 απόφαση του Υπουργού Περι¬ 


βάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης των πολεοδομικών ενοτήτων 
1 και 2 της Κοινόττηας Ανθούσας (Ν. Αττικήςΐ. 

8. Το 3518/33/9.10.1995 έγγραφο της Περιφερειακής 
Επιθεώρησης Δασών Αττικής και Νήσων. 

9. Το 88559/8260/95/15.2.1996 έγγραφο της Δ/νσης 
Προστασίας Δασών και Φ.Π. Υπουργείου Γ εωργίας. 

10. Τις 18/1986, 28/1987, 43/1988, 1/1989, 21/1989 και 
14/1997 γνωμοδοτήσεις του Κοινοτικού Συμβουλίου Αν¬ 
θούσας. 

11. Την 1/συν. 25/16.5.1989 γνωμοδότηση του Συμβου¬ 
λίου Χωροταξίας Οικισμού και Περιβάλλοντος Νομαρ¬ 
χίας Ανατολικής Αττικής. 

12. Την 65/1997 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

13. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και των οικείων Ο.Τ.Α. 

14. Τις 321/1998 και 101/1999 γνωμοδοτήσεις του Συμ¬ 
βουλίου της Επικράτειας με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφα¬ 
σίζουμε: 

Άρθρο 1 

Εγκρίνεται: 

1) Το πολεοδομικό σχέδιο τμημάτων των πολεοδομικών 
ενοτήτων 1 και 2 της κοινότητας Ανθούσας (Ν. Αττικής), 
με τον καθορισμό οικοδομήσιμων χώρων, οδών, πεζο¬ 
δρόμων, κοινοχρήστων χώρων, χώρου νηπιαγωγείου, δη¬ 
μοτικού σχολείου, σχολείου, ιερού ναού, στάθμευσης αυ¬ 
τοκινήτων, πλατείας, παιδικής χαράς, βρεφονηπιακού 
σταθμού - κοινοτικού καταστήματος - διοίκησης - οργανι¬ 
σμών και 

2) Η τροποποίηση του εγκεκριμένου ρυμοτομικού σχε¬ 
δίου σε συνεχόμενη περιοχή, με τη μετατόπιση ρυμοτομι¬ 
κής γραμμής, όπως οι ρυθμίσεις των παραγράφων 1 και 2 
φαίνονται στα πέντε (5) σχετικά χρωματισμένα πρωτότυ¬ 
πα διαγράμματα σε κλίμακα 1:1.000 που θεωρήθηκαν από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 9914/1999 πράξη του και που αντίτυπά τους 
σε φωτοσμίκρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 

πολεοδομικός κανονισμός της περιοχής της οποίας το 
πολεοδομικό σχέδιο εγκρίνεται μετηνπαρ. 1 του άρθρου 
1 του παρόντος. 

Άρθρο 3 

1. Στους οικοδομήσιμους χώρους που χαρακτηρίζονται 
στα διαγράμματα του άρθρου 1 με το στοιχείο ΚΓ επιτρέ¬ 
πεται η χρήση πολεοδομικού κέντρου, όπως προσδιορί¬ 
ζεται από το άρθρο 4 του από 23.2.1987 Π. Δ/τος (Δ' 166) 
με εξαίρεση: 

- εγκαταστάσεις εμπορικών εκθέσεων 

- εγκαταστάσεις μέσων μαζικών μεταφορών 

2. Στους λοιπούς οικοδομήσιμους χώρους επιτρέπεται 
η χρήση αμιγούς κατοικίας, όπως προσδιορίζεται από το 
άρθρο 2 του ίδιου ως άνω Π. Δ/τος και ειδικότερα: 

- κατοικία 

- ξενώνες μικρού δυναμικού (περί τις 20 κλίνες) 

- εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής (παντοπωλείο, 
φαρμακείο, χαρτοπωλείο κ.λπ.), με μέγιστη συνολική επι¬ 
φάνεια 60 τ.μ. ανά οικόπεδο 

- κτίρια κοινωνικής πρόνοιας 

- κτίρια πρωτοβάθμιας και δευτεροβάθμιας εκπαίδευ¬ 
σης 

- αθλητικές εγκαταστάσεις 

- θρησκευτικοί χώροι 

- πολιτιστικά κτίρια και εν γένει πολιτιστικές εγκαταστά¬ 
σεις. 

Άρθρο 4 

Στο πρόσωπο των οικοπέδων, οικοδομημένων ή μη, που 
βρίσκονται στην περιοχή της οποίας εγκρίνεται το σχέδιο, 
με την παρ. 1 του άρθρου 1 του παρόντος, επιβάλλεται 
προκήπιο πλάτους δύο (2,00), τεσσάρων (4,00) και δέκα 
εννέα (19,00) μέτρων, όπως φαίνεται στα διαγράμματα 
του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων κα¬ 
θορίζονται ως εξής: 

Α. 1. Ελάχιστο πρόσωπο: δώδεκα (12,00) μέτρα 

Ελάχιστο εμβαδόν: τριακόσια (300,00) τ. μέτρα. 

2. Επιπλέον των προϋποθέσων της προηγουμένης πα¬ 
ραγράφου απαιτείται όπως: 


α) στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50,00) 
τ.μ. και ελάχιστη πλευρά πέντε (5) μέτρα και 

β) τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π. Δ/τος (Δ' 284). 

3. Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

4. Συντελεστής δόμησης: έξι δέκατα (0,6). 

5. Μέγιστο επιτρεπόμενο ύψος των ανεγερθησομένων 
κτιρίων εννέα (9,00) μέτρα, συμπεριλαμβανομένου και 
του ύψους της υποχρεωτικής στέγης, με μέγιστη κλίση 
30%. 

6. Απαγορεύεται η κατασκευή κτιρίων επί υποστηλωμά- 
των (ΡΙΙΟΤΙ3). 

7. Απαιτείται ο έλεγχος των οικοδομικών αδειών από την 
αρμόδια Επιτροπή Πολεοδομικού και Αρχιτεκτονικού 
Ελέγχου. 

Β. Οι όροι και περιορισμοί δόμησης των κοινωφελών 
χώρων, που καθορίζονται με το άρθρο 1 του παρόντος, 
ορίζονται ως εξής: 

Χώρος νηπιαγωγείου, σχολείου, δημοτικού σχολείου, 
ιερού ναού, βρεφονηπιακού σταθμού - κοινοτικού κατα¬ 
στήματος - διοίκησης - οργανισμών: 

1. Μέγιστο ποσοστό κάλυψης: πενήντα τοις εκατό 
(50%) της επιφάνειας του χώρου. 

2. Συντελεστής δόμησης: έξι δέκατα (0,6). 

3. Μέγιστο επιτρεπόμενο ύψος των ανεγερθησομένων 
κτιρίων εννέα (9,00) μέτρα, συμπεριλαμβανομένου και 
του ύψους της υποχρεωτικής στέγης, με μέγιστη κλίση 
30%. 

Αρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Ιουνίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

